ועדת הכספים, כנסת 24, פרוטוקול מספר 192, 2022-01-03 10:00

אלכס קושניר: שלום רב, היום יום שני, א' בשבט התשפ"ב, ראש חודש, 3 בינואר 2022 – ישיבה ראשונה בשנה האזרחית החדשה.

אלכס קושניר: קודם כל שנה אזרחית טובה לכולנו.

אלכס קושניר: שתהיה מלאה במעשים טובים, ברפורמות נכונות לטובת המדינה, לטובת האזרחים, כפי שהתחלנו בשנה הקודמת נמשיך גם בשנה הזאת.

אלכס קושניר: חשוב גם לומר, שאנחנו מתחילים את השנה הזאת עם הצעת חוק מאוד נכונה וטובה, שעושה צדק עם הרבה מאוד ספורטאים וספורטאיות שמשקיעים את כל החיים שלהם, הם וההורים שלהם והמשפחות שלהם, והדבר הקטן הזה שאנחנו רוצים לתת להם היום זה בשורה ובעיקר סמל לזה שהמדינה מעריכה ומוקירה את אלה שמייצגים אותה ואלה שמגיעים להישגים.

אלכס קושניר: בדיון הקודם ביקשנו להרחיב את כמות הזכאים לאותו פטור ממס גם למשתתפים באליפויות אירופה ובאליפויות העולם וגם לענפים שאינם ענפים אולימפיים כמו אותה התאחדות אילת.

אלכס קושניר: ביקשנו מהגורמים המקצועיים, לבדוק את הסוגיה.

אלכס קושניר: אני חושב שזה הזמן לשמוע אותם.

אלכס קושניר: בבקשה, רשות המיסים, משרד הספורט.

גיא גולדמן: בוקר טוב.

גיא גולדמן: הוועדה בדיון הקודם ביקשה לבדוק אליפויות עולם ואליפות אירופה.

גיא גולדמן: עלו גם הערות לגבי אילת והלא אולימפי, אבל אני לפחות הייתי בהבנה שהבקשה של הוועדה היתה לאליפויות עולם ואליפויות אירופה.

גיא גולדמן: לזה אין לנו התנגדות.

גיא גולדמן: עד עכשיו לא קיבלנו את רשימת הענפים המלאה, לא האולימפיים ולא אלה שאינם אולימפיים.

גיא גולדמן: הרשימה של אילת המלאה, לא היתה לנו אפשרות לבדוק את זה.

גיא גולדמן: כפי שהסברתי בדיון הקודם, לצד עידוד הספורט יש העניין של הייצוג, של הסמליות.

גיא גולדמן: הרעיון בהצעה הממשלתית היה לתת את ההטבה לענפים שהם בתשומת הלב הציבורית.

גיא גולדמן: ההרחבה מבחינתנו – היינו בדעה שהתבקשה לגבי אליפות עולם ואליפות אירופה.

אלכס קושניר: כמה שאני מבין את האירוע, יש כמה גורמים, שמשלמים את המענקים, ומאוד קל למפות אותם.

אלכס קושניר: לכן איני רואה שום סיבה שגם ענפים שאינם אולימפיים לא ייכנסו להרחבה הזאת.

אלכס קושניר: יש לנו משרד הספורט?

אלכס קושניר: מישהו משרד הספורט נמצא כאן?

אלכס קושניר: בזום?

יוסף טייב: אלכס, אולי מילה אחת.

יוסף טייב: הנושא של אליפות עולם שונה מנושא של משחקים אולימפיים.

יוסף טייב: יש לזכור שיש אליפויות עולם בהמון תחומים, שלא מגיעים לאולימפיאדה.

יוסף טייב: אני חושב, ויש לחשוב על זה, שהאולימפיאדה היא המסגרת שנותנת גושפנקא הכי גדולה לספורט מסוים שיש לו אליפות עולם, כי אתה יכול להיות באליפות עולם בנושאים מאוד מצומצמים, וברגע שהם מגיעים לאולימפיאדה, הם עולים מדרגה כפי שהסביר לנו פה חבר הכנסת דוידסון.

יוסף טייב: לכן בהצעת החוק שלי מדובר על אליפויות עולם ומשחקים אולימפיים כולל פאראלימפיים בתוך זה שהם בסימביוזה, ביחד.

יוסף טייב: מה שהעלית זו שאלה שאפשר להעלות אותה, האם אנחנו רוצים להרחיב את זה לכל מיני משחקים, אליפויות עולם בכל מיני סוגיות ספורט שעוד לא התפתחו.

יוסף טייב: יש המון כאלה.

יוסף טייב: לכן הייתי עוצר פה, חושב איתך ביחד, כי לדעתי הרחבה גורפת של כל מה שהוא אליפות עולם – כי הסתכלתי וחיפשתי.

יוסף טייב: יש אליפויות עולם של שמונה מדינות, עשר.

יוסף טייב: יש פה שאלות גדולות, כמה אתה רוצה להרחיב את זה.

אלכס קושניר: יש גם ענפים אולימפיים כאלה.

יוסף טייב: עדיין, הכניסה בענפים אולימפיים הרבה יותר רחב.

ולדימיר בליאק: נכון, אבל יש בזה גם הרבה פוליטיקה.

אלכס קושניר: יותר מזה – יש הרבה ענפים שאינם אולימפיים אבל מפותחים מספיק וחזקים מספיק ותופסים הרבה מאוד תשומת לב ציבורית.

שלומית ארליך: ביקשתי מהם אתמול את הרשימה.

שלומית ארליך: העבירה לי עפרה שרון אתמול בלילה רשימה של מה שאולימפי ואינו אולימפי.

סימון דוידסון: אני יכול לעשות סדר קצר?

אלכס קושניר: כן.

אלכס קושניר: מומחה הכנסת בסוגיה.

סימון דוידסון: תודה רבה על הדיון.

סימון דוידסון: מי שלא יודע – הייתי בעבר יושב-ראש איגוד השחייה, חבר ועד אולימפי.

סימון דוידסון: כל חיי אני מתעסק בספורט תחרותי, בעיקר בענף השחייה וגם בענפים אחרים.

סימון דוידסון: יש להבין, ולשים את הדברים על השולחן.

סימון דוידסון: מדינת ישראל משקיעה בספורט בסך הכול מתקציב המדינה פחות מ-0.2% מתקציב המדינה.

סימון דוידסון: אנחנו המדינה המפגרת ביותר בעולם בנושא של אחוזים מתקציב המדינה.

סימון דוידסון: למשל, ביוון, מדינה שכמעט לאנשים אין מה לאכול שם, מדובר על כמעט אחוז מתקציב המדינה.

סימון דוידסון: מדינות מתקדמות בעולם – גרמניה, צרפת , איטליה – מדובר על יותר מ-2% מתקציב המדינה.

סימון דוידסון: מדינת ישראל – פחות מ-0.2% משקיעים במשך שנים רבות בספורט הכללי.

סימון דוידסון: אני מדבר גם על מתקנים, גם על תמיכות לאגודות ואיגודים.

סימון דוידסון: כשאנחנו מדברים פה על ספורטאים שמגיעים לפיק של הפירמידה, ואני קורא למה שקרה במשחקים בטוקיו נס ספורטיבי, כי למרות ההשקעה הנמוכה ולמרות שלא משקיעים בכלל בספורטאים בגיל הצעיר אלא רק כשהם מתחילים להיות בוגרים, זכינו בארבע מדליות במשחקים האולימפיים, אבל דבר זה לא יוכל לחזור על עצמו אם מדינת ישראל לא תשקיע באופן משמעותי יותר בספורט במדינת ישראל ובעיקר בתשתית, ואני מדבר על מתקני ספורט.

סימון דוידסון: אתן לכן דוגמה.

סימון דוידסון: במדינת ישראל יש המון בתי ספר.

סימון דוידסון: רק 48% מבתי הספר במדינת ישראל יש אולמות ספורט.

סימון דוידסון: 52% מבתי הספר בישראל אין אולם ספורט.

סימון דוידסון: אין איך, איפה ועם מה לעשות שיעורי ספורט בסיסיים.

סימון דוידסון: זה המדינה שלנו.

סימון דוידסון: רק בבתי הספר.

סימון דוידסון: אני לא מדבר על בריכות שחייה ועל אצטדיוני אתלטיקה ועל אולמות להתעמלות וכדומה.

סימון דוידסון: כשאנחנו מדברים על הספורטאים שמגיעים לפיק של ההצלחות שלהם במשחקים האולימפיים, אנו מדברים על משחקים שאינם אולימפיים, ארגון אילת, מדובר על מעט מאוד מדליות – ב-2009 - מדליה אחת – ארד.

סימון דוידסון: ב-2013 מדליה אחת – ארד.

סימון דוידסון: ב-2017 שש מדליות – ארד.

סימון דוידסון: כלומר לא מדברים פה על עשרות מדליות ועשרות ספורטאים שצריכים לקבל הטבה מהמס הזה.

סימון דוידסון: אנחנו מדברים על ספורטאים לא אולימפיים.

סימון דוידסון: מדובר על לא פחות מעשרות-אלפי ספורטאים שמשתתפים בענפים האלה, אם זה קארטה וסקי מים ואגרוף תאילנדי וקיק בוקס וכן הלאה.

סימון דוידסון: יש המון ספורטאים שנותנים את החיים שלהם, וההורים משקיעים את כל כספם כדי שהספורטאים הללו יתאמנו, אבל זה לא ענף אולימפי.

ולדימיר בליאק: הרבה מאוד מדינות משתתפות בזה.

סימון דוידסון: נכון, וזה פעם בארבע שנים.

סימון דוידסון: לא יקרה כלום למדינת ישראל – ואני פונה למשרד האוצר – זה שאין לכם הנתונים זה מצחיק אותי כי נכנסים לאינטרנט ומוצאים את הנתונים האלה.

סימון דוידסון: לא מדובר על הרבה מאוד כסף.

סימון דוידסון: לגבי אותם ספורטאים שהם לא אולימפיים, יש להחריגם ולהכניסם למערכת הזאת, לחוק הזה שאנחנו דורשים אותם כי הוא חוק הוגן.

סימון דוידסון: אתם מתחילים לעבוד על התקציב הבא.

סימון דוידסון: צריכים לתקן את העוול הזה בספורט הישראלי ולהשקיע הרבה יותר כסף למתקנים, לאגודות, למאמנים.

סימון דוידסון: המראה של מדינת ישראל וכל המדינות המודרניות והלא מודרניות זה ספורט.

סימון דוידסון: אז בואו נעשה את זה.

אלכס קושניר: חנן דנציגר – קודם כל אני מבקש פעם הבאה לא לאחר לדיון ועדת כספים.

חנן דנצינגר: הייתי בחינוך.

אלכס קושניר: דבר שני, אנחנו כאן מעלים את הסוגיה של ספורטאים שמשתתפים באליפויות עולם ובאליפויות אירופה וגם לענפים שאינם אולימפיים, ורצינו לשמוע את דעתכם המקצועית משרד הספורט.

אלכס קושניר: בבקשה.

חנן דנצינגר: הדעה המקצועית שלנו די ברורה.

חנן דנצינגר: אין הבדל מבחינתנו בין משחקי עולם, פאראלימפיים ואולימפיאדה.

חנן דנצינגר: מבחינתנו אותם ספורטאים שמתכוננים ארבע שנים.

חנן דנצינגר: אני חושב שסימון גם אמר את זה – ענפים זזים.

חנן דנצינגר: פעם הם אולימפיים ופעם הם לא אולימפיים.

חנן דנצינגר: זה משהו שקורה ב-12 השנים האחרונות, שאיגודים עוברים מאולימפי ללא אולימפי.

חנן דנצינגר: כמובן אנו מברכים.

אלכס קושניר: מה לגבי אליפויות עולם?

חנן דנצינגר: יש לנו נוהל מאוד מסודר לגבי מה זה אליפויות עולם, אליפויות אירופה.

חנן דנצינגר: צריך להבין שבכל סבב אולימפי, ארבע שנים, אם נגיע לעשרה בשנה בכל ה-24 איגודים פלוס מינוס שנמצאים אצלנו בטופ לבל ומתחרים בעולם, אם אנחנו מגיעים ל-10, 12 ספורטאים בשנה שהם אלופי אירופה או אלופי עולם זו הצלחה גדולה.

אלכס קושניר: אתה מתכוון בענפים הלא אולימפיים או בכולם?

חנן דנצינגר: ביחד.

ולדימיר בליאק: אלופים או גם מדליות?

חנן דנצינגר: אלופי עולם או אלופי אירופה.

חנן דנצינגר: מקום ראשון, שני, שלישי.

אלכס קושניר: מי משלם את המענקים לענפים הלא אולימפיים?

חנן דנצינגר: כל הכסף מגיע מהמדינה – משרד הספורט.

חנן דנצינגר: אנחנו משתמשים בגופי הרוחב שלנו שזה הוועד האולימפי והתאחדות אילת והפאראלימפי, מעבירים אליהם את הכסף והם מחלקים.

אלכס קושניר: מי משלם מענקים לאלופי עולם בענפים האולימפיים?

חנן דנצינגר: אותו דבר, גופי הרוחב – ועד אולימפי- - -

אלכס קושניר: ועד אולימפי משלם גם לאליפויות עולם?

אלכס קושניר: נגיד, אלוף בג'ודו זכה באליפות עולם.

אלכס קושניר: מי משלם לו?

חנן דנצינגר: הוועד האולימפי, כי זה ענף אולימפי.

סימון דוידסון: אבל הכסף מגיע ממשרד הספורט.

ולדימיר בליאק: ואם זה ענף שאינו אולימפי?

חנן דנצינגר: התאחדות אילת.

חנן דנצינגר: זו התאחדות שמקיפה 39 איגודים לא אולימפיים, מצניחה ועד אגרוף תאילנדי, קיק בוקס, סקי מים וכו'.

אלכס קושניר: גם שחמט שם?

חנן דנצינגר: לא, זה נמצא במשחקי החשיבה.

חנן דנצינגר: הוא כלול בוועד אולימפי.

חנן דנצינגר: זה לא באולימפיאדה.

חנן דנצינגר: בכלל, משחקי החשיבה לא נמצאים כלל באולימפיאדה.

חנן דנצינגר: כאמור יש להתאחדות אילת 39 איגודים כאלה ואחרים.

אלכס קושניר: אני מבקש שתמצאו את היועצת המשפטית שלכם אפילו בזום, עפרה שרון, כדי שתוכל להסביר לנו מה מבחינתכם.

יוסף טייב: השחמט לא מצוי בהתאחדות האולימפית, מה שחיפשתי.

יוסף טייב: יש הרבה אולימפיאדות.

יוסף טייב: יש אולימפיאדת המדע, רובוטיקה.

ולדימיר בליאק: שחמט זה ספורט.

יוסף טייב: הוא לא נמצא בהתאחדות האולימפית, מה שהוא מדבר עליהם.

יוסף טייב: הוא לא בוועד האולימפי.

אלכס קושניר: אז איפה הוא?

חנן דנצינגר: יש לו איגוד משלו.

חנן דנצינגר: לא כל הענפים מגיעים לאולימפיאדה.

אלכס קושניר: זה ברור לי.

אלכס קושניר: השאלה אם יש לנו זוכה באליפות עולם בשחמט.

חנן דנצינגר: אם יהיה זוכה באליפות עולם בשחמט, הוא יתוגמל - מהמדינה.

חנן דנצינגר: מי שיחליט – או ועד אולימפי או- - -

סימון דוידסון: כרגע קיבלתי הודעה – השחמט הוא בארגון אילת.

אלכס קושניר: עד עכשיו לא היו לנו אלופים בשחמט?

ולדימיר בליאק: היה מקום שני.

חנן דנצינגר: אליפות אירופה, אליפות עולם, לא היה מעולם מקום ראשון.

ולדימיר בליאק: אבל היה מקום שני באליפות עולם.

חנן דנצינגר: לא, גלפון.

אלכס קושניר: החוק הזה, לדעתי, אמור להיות מאוד חשוב למשרד התרבות והספורט.

אלכס קושניר: בדיון הקודם הצגת עמדה וביקרנו אותה על זה שהיא לא מספיק מבוססת ומקצועית.

אלכס קושניר: ביקשנו בדיון הזה לבוא עם הנתונים, וגם עכשיו כשאתה מדבר, חלק מהדברים חברי כנסת יודעים טוב ממך.

אלכס קושניר: זה לא צורה, שאנחנו מבקשים מהיועצת המשפטית של המשרד להיות פה, זה לא צורה שהיא לא פה.

אלכס קושניר: החוק הזה לא חשוב לכם?

אלכס קושניר: מה זה ההתייחסות הזאת?

אלכס קושניר: יושבים פה לפחות 15 חברי כנסת שהנושא הזה מעניין אותם.

אלכס קושניר: בדיון הקודם יכולנו לסגור את זה, כי יש פה תמימות דעים פעם ראשונה בממשלה הזאת, ואנחנו מבקשים את גורמי המקצוע לתת את עמדותיהם ואתם לא יודעים אם שחמט זה אילת או לא.

אלכס קושניר: בסוף חבר כנסת צריך לבדוק את זה ולהגיד.

אלכס קושניר: מה זה?

אלכס קושניר: לא אכפת לכם מהחוק הזה או לא?

אלכס קושניר: אני רוצה לקדם אותו היום, רוצה להצביע היום.

אלכס קושניר: איפה אתם?

אלכס קושניר: אני רוצה לשמוע את המשרד האחראי על זה.

אלכס קושניר: איפה בר סמכא?

יוסף טייב: ליאור איזנברג, שעוסק בשחמט, שאני איתו בקשר - אפשר לבדוק איתו.

אלכס קושניר: אני לא עושה פה תחקיר עיתונאי.

אלכס קושניר: אני בוועדה בכנסת שביקשה בפעם הקודמת מהממשלה להציג עמדה ברורה, ואני לא מצליח להבין איפה משרד התרבות והספורט.

אלכס קושניר: נעשה על בסיס ניחושים את ניסוח החוק?

חנן דנצינגר: בפנייה שאני קיבלתי שאלו אותנו לגבי מענקים לספורטאים שנמצאים באולימפיאדה ובמשחקי עולם.

חנן דנצינגר: כאמור לא כל הענפים נמצאים באולימפיאדה ולא כולם נמצאים במשחקי העולם.

חנן דנצינגר: גם במשחקי העולם – לצורך העניין, צניחה חופשית, שזה ספורט, לא נמצא במשחקי העולם.

חנן דנצינגר: לכן אני לא מתייחס למענקים שהגופים האלה אמורים לזקוף לזכותם או הספורטאים אמורים לזקוף לזכותם.

חנן דנצינגר: כששאלו אותנו לגבי הדעה המקצועית אמרנו שאנחנו נתנו כמה ספורטאים זוכים באולימפיאדה פלוס מינוס, כמה במשחקי עולם, כמה בפאראלימפי שהיתה לנו גם שנה מאוד מוצלחת, תשע מדליות, מה במשחקי עולם ואליפות אירופה במשך השנים, מה יש לנו כל סבב אולימפי.

חנן דנצינגר: התייחסנו לנושא הזה.

חנן דנצינגר: יש הרבה מאוד ענפים- - -

אלכס קושניר: אתה יודע שב-2020 היה מקום שני בשחמט בעולם?

סימון דוידסון: היה בחור בשם גלפנד שזכה פעם אחת.

סימון דוידסון: זה היחיד שזכה.

ולדימיר בליאק: לא, היה אנדריי גורבנוף באליפות עולם לנכים בשחמט, הגיע למקום שני.

חנן דנצינגר: דווקא אותו אני מכיר.

אלכס קושניר: מהתשובה שאתה עונה מראה לי שבפעם הקודמת אפילו לא הקשבת, כי מפורשות ביקשנו לבדוק את הענפים שהם לא אולימפיים ומה המשמעויות שלהם.

חנן דנצינגר: אבל זה לא קשור לספורט.

חנן דנצינגר: הבחור שמשחק שחמט- - -

אלכס קושניר: לא, זו סתם דוגמה.

אלכס קושניר: נצא להפסקה.

אלכס קושניר: אני לא מוכן לזה.

אלכס קושניר: אנחנו נחזור לפה ב-10:50 כשאתם באים אליי הממשלה עם נוסח מוסכם שמכליל בתוכו גם את ענפי אילת וגם אליפויות העולם ואליפויות אירופה, כמובן אולימפיים ופאראלימפיים.

סימון דוידסון: גם באליפות אירופה ואליפות עולם- - -

אלכס קושניר: אני לא מוכן לקיים את הדיון כל עוד הממשלה לא מוכנה עם תשובות.

גיא גולדמן: אמרת בתחילת הדיון שאין נוסח.

שלומית ארליך: אין נוסח שעומד בפני חברי הכנסת.

שלומית ארליך: ישבתי וניסחתי משהו שמביא בחשבון את כל מה שהיו"ר ביקש.

שלומית ארליך: לא הופץ נוסח.

שלומית ארליך: דיברתי עם היו"ר.

אלכס קושניר: אפשר למצוא את היועצת המשפטית של משרד הספורט?

אופיר כץ: צריך להתייחס לשנת התחולה של החוק.

אלכס קושניר: ברור.

אלכס קושניר: נתייחס.

אלכס קושניר: נתקן את זה – מי שזכה ב-2021 – יקבל.

אופיר כץ: הגשתי את זה כהסתייגות.

אלכס קושניר: נכניס את זה בנוסח.

יוסף טייב: אלכס, שתבין, שתהיה לך אינדיקציה, בבקשה.

יוסף טייב: עמותה בתחום השחמט – השחמט נמצא תחת אילת ההתאחדות, הענפים הלא אולימפיים, היוזמה היתה אחרת אבל הם לא שם.

יוסף טייב: זה ראשי הענף כותבים לי כרגע.

יוסף טייב: זה מה ששוחחתי איתם.

יוסף טייב: לכן הם לא נמצאים שם כלל בתוך זה.

סימון דוידסון: נעלה את אריק קפלן נשיא אילת והוא יסביר את זה.

יוסף טייב: יש לנו חוק שהוא די ברור.

יוסף טייב: אני חושב שהרחבתו יכולה לגרום לו לבעיה.

אלכס קושניר: הרחבה לא תגרום לשום בעיה.

אופיר כץ: אנחנו לא נותנים פה כסף.

אופיר כץ: סך הכול אומרים: אל תיקחו מהספורטאים.

אופיר כץ: כל תחום, כן לתת להם.

יוסף טייב: אנחנו רוצים לתת לכולם, אבל פה יש נושאים נוספים.

יוסף טייב: האם כשאתה מנצח באולימפיאדת הרובוטיקה בטקסס השנה- - -

אופיר כץ: לא רוצה לקחת לו 35%.

אלכס קושניר: רובוטיקה לא נמצאת באילת.

אלכס קושניר: זה לא קשור.

יוסף טייב: אני שואל – לא אומר שלא.

נעמה לזימי: דווקא כמי שבאמת תומכת מזה שגם לצד קבלת שכר או פרס יהיה מיסוי, דווקא פה אני תומכת בהצעה הזאת, בגלל תת התקצוב של המדינה והעובדה שהענף הזה הם נאלצים לממן מכיסם וזה הופך להיות עניין מעמדי לעסוק בספורט.

נעמה לזימי: או משעבדים בית וחסכונות ופנסיה - ברובוטיקה כשהעירייה משקיעה בהרבה רשויות מהגיל הרך ברובוטיקה שזה מדהים בעיניי, וכשהמדינה נותנת את הכלים בעצמה, כשהמדינה היא חלק מההצלחה, הסיפור הוא אחר.

נעמה לזימי: בענפים האולימפיים, פאראלימפיים המדינה לא חלק מההצלחה לצערי.

נעמה לזימי: הם עושים את זה למרות המדינה.

נעמה לזימי: הסיפור הוא אחר לגמרי.

יוסף טייב: אני מבקש - נוסעים כל שנה לאולימפיאדת הפיזיקה והמתמטיקה.

אלכס קושניר: יוסי, אתה מרחיב.

אלכס קושניר: זה מאוד פשוט.

אלכס קושניר: יש הוועד האולימפי, יש הוועד הפאראלימפי ויש התאחדות אילת שזה ענפי ספורט – לא קשור לרובוטיקה ולפיזיקה ולמתמטיקה, למרות שאם אתה שואל אותי, גם שם צריך, אבל כנראה שלא במסגרת החוק הזה, כי זה כבר לא משרד הספורט אלא כבר משרד החינוך.

שלמה קרעי: אז שלכולם יהיה פטור ממס על זכיות.

סימון דוידסון: נעמה, אתקן אותך – המדינה מעולה בעזרה לספורטאים שמגיעים לרמות הגבוהות.

סימון דוידסון: כשהוא מגיע לרמה שהוא בוועד האולימפי, המדינה יודעת לטפל בו בצורה מצוינת.

סימון דוידסון: הבעיה היא עד הגיל הזה, 0 השקעה בספורטאים צעירים.

סימון דוידסון: אם יש ילד בדימונה שמוכשר מאוד בטניס, אם ההורים שלו לא ימשכנו את הבית או יש לו דוד עשיר, לעולם לא יהיה ספורטאי.

סימון דוידסון: הספורט במדינת ישראל הפך להיות לעשירים בלבד, אבל המדינה יודעת טוב מאוד לטפח את הספורטאים שמגיעים לרמה גבוהה.

אופיר כץ: לא מדויק - עובדה שאנחנו עושים את החוק הזה.

סימון דוידסון: אתה מדבר על ספורטאי שהגיע למדליה במשחקים האולימפיים.

אופיר כץ: הגיע למדליה ולוקחים לו.

אופיר כץ: עובדה שאנחנו מתקנים את זה.

נעמה לזימי: בהקשר של ספורט בפרט, המדינה עד שמגיעים לרמה הזו, מייצרת מצב לא שוויוני.

נעמה לזימי: מאבדת כוחות, מאבדת כישרונות לבטח, וגם מייצרת פערים בלתי נסבלים ואז היא גם רוצה לקבל את הפרס?

נעמה לזימי: יש פה עיוות שאתה שם עליו זרקור רציני בחקיקה הזאת, כי ספורט צריך להיות מונגש לכול.

יוסף טייב: יש למשל קבוצת ילדים, אלופי עולם באקרובטיקה.

סימון דוידסון: זה באילת.

סימון דוידסון: מחולון.

סימון דוידסון: אני מכיר את הקבוצה.

יוסף טייב: יש קבוצות שלא נכנסו עדיין.

יוסף טייב: הם רצים לכל מיני תחרויות באירופה, ההורים משלמים 7,000 ו-8,000.

סימון דוידסון: הם ימשיכו לרוץ.

יוסף טייב: מבחינתנו, אני חושב שאתה כיושב-ראש הוועדה, אולי משרד הספורט, תחליט מהם הגדרות ולהרחיב אותם.

יוסף טייב: אין לי בעיה בהרחבה אבל המילים שמשתמשים בהם – אליפות עולם ואולימפיאדה – הן מילים שלפעמים משתמשים בהם רחב הרבה יותר ממה שאנו שמים על השולחן.

אלכס קושניר: יש לנו היועצת המשפטית?

אלכס קושניר: אנחנו יוצאים להפסקה עד 10:50.

אלכס קושניר: אני מבקש מהממשלה להיסגר על עצמה ולהיות מוכנים לדיון הזה.

אלכס קושניר: אני מחדש את הישיבה.

אלכס קושניר: יש לנו היועצת המשפטית של משרד התרבות והספורט?

אלכס קושניר: בבקשה.

אלכס קושניר: אנחנו רוצים לשמוע את העמדה שלכם בנוגע להרחבה המוצעת כאן לאליפויות עולם, לאליפויות אירופה ולענפים שאינם אולימפיים.

אלכס קושניר: בבקשה.

עפרה שרון: בעיקרון הצעת החוק במקור דיברה על משחקים אולימפיים ומשחקים פאראלימפיים.

עפרה שרון: זה עבור ענפים אולימפיים.

עפרה שרון: יש גם ענפים שאינם אולימפיים, ולגביהם העברתי רשימה לוועדה.

עפרה שרון: יש שם למשל אגרוף תאילנדי, קיק בוקס, סקי מים, הסקווש, סופט בול וכו', לא מעט ענפים אחרים שמשתתפים במשחקי העולם, שזה המקבילה למשחקים אולימפיים.

עפרה שרון: כשהעבירו לנו את הנוסח ביקשנו שאם יש התייחסות לענפים אולימפיים ולפטור את הספורטאים שמביאים הישג ממענק, שייתנו את זה גם לענפים שאינם אולימפיים, שזה משחקים שמגיעים פעם בארבע שנים כלומר נמצאים באותה קטגוריה.

עפרה שרון: עלתה בקשה פה במסגרת הדיונים בוועדה להוסיף גם את הנושא של אליפויות אירופה ואליפויות עולם.

עפרה שרון: זה עניין של מדיניות.

עפרה שרון: אין לנו עמדה כמשרד.

עפרה שרון: זה מדיניות הוועדה פה והשרים – הצעת חוק ממשלתית.

עפרה שרון: בהקשר הזה, אם מדברים על אליפויות אירופה ואליפויות עולם, יש לקחת בחשבון – הערנו גם שיש ענפים שאין בהם אליפויות אירופה ואליפויות עולם כמו למשל בענף הטניס שיש הגראנד סלאם, או אם מדברים על הגולף, יש עוד מעט אבל יש עוד כמה ענפים כאלה שיש לתת עליהם את הדעת.

עפרה שרון: אם מישהו רוצה לקבל יותר פירוט לגבי הענפים האלה הייחודים, גילי לוסטיג, שהוא היום מנכ"ל הוועד האולימפי ולשעבר היה יושב-ראש היחידה לספורט הישגי יכול לפרט בצורה הרבה יותר מקצועית ממני.

אלכס קושניר: תודה.

אלכס קושניר: גלעד לוסטיג, בבקשה.

קריאה: גילי.

גלעד לוסטיג: קודם כל, אני שמח להיות שותף לדיון הזה.

גלעד לוסטיג: אני חושב שהיוזמה הזאת חשובה מאוד, לפטור את הספורטאים מתשלים מס על זכייה במשחקים האולימפיים ועל ההישגים שהשיגו.

גלעד לוסטיג: ברשותכם, במשפט אחד אני רוצה לחזק את מה שאמר סימון ומדבר על זה די הרבה, שבגדול, יש להגדיל את תקציב הספורט, בעיקר לשכבות הנוער, כי מי שמגיע למעטפת שלנו, מסודר – גם המדינה, גם אנחנו יודעים לתת לו תוכנית מקצועית מלאה, כוחות האימון וכוחות ההדרכה ואת המעטפת המדעית, מקצועית, רפואית, ניתנת בצורה מאוד יפה על-ידי המדינה והוועד האולימפי.

גלעד לוסטיג: הבעיה שלנו בנוער שהפך ספורט לעשירים ושם עלינו למצוא את הפתרון.

גלעד לוסטיג: הענפים האולימפיים הם אלה שמשתתפים במשחקים האולימפיים.

גלעד לוסטיג: זה נקבע על-ידי הוועד האולימפי הבין-לאומי.

גלעד לוסטיג: יש 28 ענפים שהם ענפי בסיס, שהם קבועים בתוכנית האולימפית, ובכל משחקים אולימפיים הוועדה מארגנת יחד עם הוועד האולימפי הבין-לאומי, מחליט גם על ענפים שיהיו באותם משחקים אולימפיים ספציפית.

גלעד לוסטיג: למשל בטוקיו היו חמישה ענפים חדשים שלא היו במשחקים האולימפיים הקודמים.

גלעד לוסטיג: זה היה קודם כל טיפוס ספורטיבי, גלישת גלים, קארטה, בייסבול – אלה הענפים שהגיעו.

גלעד לוסטיג: בעיקר עם רמיזה לקהל הצעיר, ענפים שהם יותר אקסטרימיים, יותר מצטלמים יפה ומדברים לקהל הצעיר.

גלעד לוסטיג: כבר אנו יודעים שבפריז שלושת הענפים המיוחדים האלה יישארו, זה טיפוס ספורטיבי, סקייטבורד וגלישת גלים.

גלעד לוסטיג: הענף שייכנס עכשיו זה הברייקדאנס.

גלעד לוסטיג: איפה הבעיות שעומדות לפתחכם לדעתי – הסקייטבורד הוא אחד מהרבה מאוד תחומים מענף הגלגיליות.

גלעד לוסטיג: ענף הגלגיליות בגדול שייך לאילת, כי זה לא ענף אולימפי, ואז הסקייטבורד כתחום בתוך הגלגיליות נכנס לוועד אולימפי.

גלעד לוסטיג: הזכרתם אקרובטיקה – שם יש לנו הישגים מאוד יפים וטובים אבל אקרובטיקה נמצא באמצע – לא אצל אילת ולא אצלנו - כי אקרובטיקה הוא בגדול תחת ענף איגוד ההתעמלות, שהוא ענף אולימפי, אבל בתוך ענף ההתעמלות יש גם מקצועות שאינם אולימפיים ולא נחשבים אצלנו.

גלעד לוסטיג: כלומר יש הרבה מאוד נקודות שיש לחשוב עליהן.

גלעד לוסטיג: לכן השלב הראשון שהוא יותר ברור, מדויק ולא נתון לפרשנויות זה הזכייה במדליות במשחקים אולימפיים.

גלעד לוסטיג: שם אין פרשנות.

גלעד לוסטיג: אלה הנתונים, זה הענפים שזוכים, אלה הספורטאים שזוכים.

גלעד לוסטיג: אני חושב שזה נכון גם למשחקי אילת.

גלעד לוסטיג: התמונה מאוד ברורה.

גלעד לוסטיג: כשמגיעים לאליפות אירופה, אליפות עולם, יש גם מקצועות אולימפיים, יש גם תנאים אולימפיים – למשל, המדליות שעשתה אנסטסיה גורבנקו שזה הישג חסר תקדים לזכייה הישראלית, הרבה בזכות סימון, זה לא נחשב בתחום האולימפי כי זה בריכה קצרה, של 25 מטר.

גלעד לוסטיג: לכן הם לא מקבלים אפילו תמריץ בעניין הזה לא מהמדינה ולא מאתנו.

גלעד לוסטיג: לכן הצעת החוק הראשונית היתה לגבי משחקים אולימפיים ופארלימפיים ואילת היא יותר קלה למימוש לדעתי בשלב הראשון כי שם הדברים מאוד ברורים ונחרצים.

סימון דוידסון: לגבי אקרובטיקה, המלגות שקיבלו האקרובטים קיבלו את זה מאילת.

גלעד לוסטיג: כן, הפרוצדורה – יכול להיות.

גלעד לוסטיג: אריק יכול להוסיף.

אלכס קושניר: אריק קפלן, נשיא התאחדות אילת, בבקשה.

אריק קפלן: בוקר טוב.

אריק קפלן: קודם כל, אני מצטרף לכל מה שגילי אמר, אז לא אחזור על הדברים האלה.

אריק קפלן: אכן משחקי העולם שלנו נערכים פעם בארבע שנים, ענפים שאינם משתתפים באולימפיאדה.

אריק קפלן: חלקם גם משתתפים באולימפיאדה בדיוק מהסיבה שגילי ציין כמו טיפוס, שהוא ענף שאינו אולימפי שצורף לאולימפיאדה או ספורט הריקוד, קארטה – אלה ענפים שהשתתפו בטוקיו אבל גם במשחקי עולם, הם בעיקרון ענפים שאינם אולימפיים שהושחלו לאולימפיאדה.

אריק קפלן: יש לנו הישגים יפים אבל אין לנו יותר מעשרה ענפים, שמונה אפילו שזכו במדליות במשחקי העולם.

אריק קפלן: מדובר בדבר מאוד מצומצם.

אריק קפלן: קשה להגיע למדליות.

אריק קפלן: זה כמו אולימפיאדה, וצריך להכניס את משחקי העולם, בדומה למשחקים פאראולימפיים ואולימפיים.

אריק קפלן: השחמט כן נמצא אצלנו, יש דבר שנקרא אולימפיאדת השחמט, אבל זה לא אולימפיאדה.

אריק קפלן: זה שייך לאילת, ואכן אפילו היה ספורטאי שקיבל מלגה בשחמט באמצעותנו.

אריק קפלן: אקרובטיקה, כיוון שזה ענף של משחקי העולם, כפי שגילי ציין, ההתעמלות – חצוי: יש ההתעמלות כמו שכולם מכירים, לינוי אשראם, שזה אולימפי, ויש האקרובטיקה, שזה מקצוע שאינו אולימפי.

אריק קפלן: הוא משתתף במשחקי עולם, לכן אילת לקחו עליו את האחריות מבחינת מלגות וסיוע בכל מה שקשור למשחקי העולם.

גיא גולדמן: כמה ענפים יש באילת במשחקי העולם?

אריק קפלן: באילת יש כ-31 ענפי ספורט.

אריק קפלן: שני שליש מהם משוחקים במשחקי העולם.

אריק קפלן: לצערי לא כולם מצליחים להגיע כי צריך לעמוד בקריטריונים שהם ממש רמה של אלוף עולם, אלוף אירופה, סגן אלוף עולם כדי להגיע למשחקי העולם.

אריק קפלן: קריטריונים מאוד נוקשים.

אריק קפלן: הרבה יותר נוקשים מהאולימפיאדה כי יש פחות משתתפים.

אלכס קושניר: הבנתי.

אלכס קושניר: עכשיו נתחיל להקריא נוסח שכולל בתוכו גם אליפויות עולם וגם אליפויות אירופה וגם ענפים שאינם אולימפיים, ותוך כדי התקדמות בנוסח נעיר הערות ונראה איך אנחנו מתקדמים.

אופיר כץ: 21'.

אלכס קושניר: זה בוודאות.

אלכס קושניר: בבקשה.

שלומית ארליך: אקריא את הנוסח הכחול ואומר איפה שינינו מהנוסח הכחול.

שלומית ארליך: תיקון סעיף 9(1) בפקודת מס הכנסה בסעיף 9, אחרי פסקה "היום לפי ה-28" – גיא, נעשה את זה 30 או היתה סיבה להעביר את זה ל-28?

גיא גולדמן: היתה סיבה אבל אין התנגדות להביא את זה ל-30.

שלומית ארליך: לא ראינו קשר בין הפסקאות.

שלומית ארליך: אז אחרי פסקה (30) יבוא – זו הפסקה האחרונה – 31.

שלומית ארליך: הפסקאות האלה בתוך סעיף 9 יש להן שם.

שלומית ארליך: נקרא לזה מענק לספורטאי?

גיא גולדמן: לספורטאי זוכה בתחרות בין-לאומית.

גיא גולדמן: אעשה את זה מענק לספורטאי בעד זכייה בתחרות.

גיא גולדמן: מענק ששילם – אנחנו מוסיפים פה: משרד התרבות והספורט, כי אנחנו מבינים שחלק מהסכומים מגיעים ממשרד התרבות והספורט, עפרה.

עפרה שרון: גם משרד התרבות והספורט היו תקופות שחילק עצמאית ותקופות שחילק דרך הוועדים השונים, דרך ארגוני הגג שזה הוועד האולימפי, הפאראלימפי ואילת, אבל היות שהמשרד גם יכול לחלק בפני עצמו עם מבחני תמיכה, אנחנו רוצים שיירשם פה גם משרד התרבות והספורט.

שלומית ארליך: חוץ ממשרד התרבות והספורט, הוועד האולימפי והפאראלימפי והתאחדות אילת, יש גופים נוספים שיכולים להעביר את הסכומים?

עפרה שרון: תמיד יכולות רשויות מקומיות לתת, אבל אנחנו לא בהסדרה הזאת, ואנחנו לא בקיאים מה הם נותנים ואיך הם נותנים אם הם נותנים, אז לא נכון בהכרח להיכנס לזה בחקיקה.

עפרה שרון: יש הדברים הבטוחים, הקבועים שיש כל השנים שזה המשרד והוועדים שלתקופות היו לסירוגין – חלק היה המשרד משלם והוועד האולימפי היה בנפרד, והיו שנים שצירפנו את המענקים ביחד ושילמנו אותם כמענק אחד וזה ניתן אז על-ידי ארגוני הגג שזה הוועד האולימפי, הפאראלימפי ואילת.

שלומית ארליך: אז זה יהיה מענק ששילם משרד התרבות והספורט, הוועד האולימפי בישראל, ואנחנו נעלה מלמטה בשינוי נוסח את הוועד הפאראלימפי הישראלי ונוסיף או התאחדות אילת – התאחדות ישראלית לספורט תחרותי לא אולימפי.

שלומית ארליך: אני חוזרת לכחול – לזוכה במקום הראשון, השני או השלישי בתחרות שהתקיימה במסגרת המשחקים האולימפיים.

שלומית ארליך: פה, עפרה, אני מבינה שיכול להיות מצב שבו מקום ראשון, שני ושלישי יזכו יותר מאדם אחד?

עפרה שרון: נכון, למשל בענפי הזירה בג'ודו וכאלה יכולים לזכות במקום שלישי במדליית ארד יותר מאחד.

עפרה שרון: כלומר יש מקום שלישי ורביעי אבל שניהם מדורגים במקום השלישי.

עפרה שרון: אני חושבת שהנוסח די ברור גם אם הוא זוכה רביעי, הוא מספר 4 אבל הוא זוכה במקום השלישי.

גיא גולדמן: הנוסח מכסה שני זוכים במקום השלישי.

שלומית ארליך: כלומר כשאנחנו משאירים את זה במקום הראשון, השני או השלישי, הכוונה היא לזה שגם יותר מאחד.

עפרה שרון: רק אם אפשר לתקן בנוסח – לא אולימפי אלא שאינו אולימפי.

אופיר כץ: סך הפרס מתחלק בין כולם?

אלכס קושניר: כן, זה ברור.

יוסף טייב: הם עולים מבית הניחומים - אנחנו יודעים איך זה קורה, ואז שניים נכנסים בפנים.

יוסף טייב: זה מחולק בין כולם.

אלכס קושניר: וכולם פטורים ממס.

עפרה שרון: אני מבקשת לנוסח – במקום לרשום לא אולימפי, לרשום שאינו אולימפי.

שלומית ארליך: לקחנו את הניסוח מחוק הספורט.

שלומית ארליך: שם מופיע פעמיים לא אולימפי.

עפרה שרון: הנוסח האחרון – עברנו עליו במבחני תמיכה עם מחלקת נוסח במשרד המשפטים והם שינו את זה שאינו אולימפי.

שלומית ארליך: נבדוק את זה.

שלומית ארליך: אמרנו – לזוכה במקום הראשון, השני או השלישי בתחרות שהתקיימה במסגרת משחקים האולימפיים, המשחקים הפאראלימפיים ונוסיף פה משחקי עולם, אליפות עולם, משחקי אליפות אירופה או אליפות מוכרת לפי העניין – צריך להראות אם אתם מבקשים להכניס את זה כי אליפות מוכרת תהיה הגדרה שתאפשר הכנסת אליפות חלופית שהוכרה על-ידי משרד התרבות והספורט בהתייעצות עם היחידה לספורט הישגי או תחרותי.

שלומית ארליך: כי אני מבינה שחלק מהתחומים כמו הטניס והגולף שעפרה דיברה עליהם, לא ייכללו, אלא אם כן- - -

אלכס קושניר: איך עובד אצלכם תהליך ההכרה?

אלכס קושניר: נגיד בטניס.

עפרה שרון: יש היחידה לספורט הישגי, אם מדברים על הטניס, כי זה ענף אולימפי, ושם היחידה הזאת, שהיא מורכבת מנציגים גם של מכון וינגייט, גם של הוועד האולימפי וגם נציגים של המשרד, יושבים ביחד ודנים בחלופות ובודקים מה המקבילה.

עפרה שרון: השם הוא לא אותו שם אבל יש מקבילה מבחינת הרמה המקצועית.

עפרה שרון: גילי בעניין גם של הטניס, גם של הגולף, יכול לתת מענה כי הוא ישב באותה ועדה כשהחלנו אז על הגראנד סלאם.

אלכס קושניר: יחידה לספורט הישגי זה מחלקה במשרד התרבות והספורט?

עפרה שרון: לא.

עפרה שרון: היחידה לספורט הישגי היא יחידה מקצועית שמורכבת מנציגים של הוועד האולימפי, אנשי מקצוע בתחומם, כל אחד בהתאם לענפים- - -

אלכס קושניר: זו יחידה ממשלתי?

אלכס קושניר: עמותה?

אלכס קושניר: מה זה?

עפרה שרון: לא, היחידה לספורט הישגי היא יחידה שפועלת בתוך מכון וינגייט.

עפרה שרון: היא זרוע בתוך מכון וינגייט, זרוע ביצוע.

אלכס קושניר: איך היא מאוגדת?

סימון דוידסון: היא יושבת- - -

עפרה שרון: הם לא ישות עצמאית משפטית.

עפרה שרון: הם זרוע בתוך מכון וינגייט.

אלכס קושניר: ומכון וינגייט מה צורת ההתאגדות שלו?

עפרה שרון: תאגיד סטטוטורי שהוקם על-פי חוק.

שלומית ארליך: מה שמכירים בו, יש רשימות שמתפרסמות?

שלומית ארליך: איפה זה מוכר?

שלומית ארליך: זה משהו שיש לו פומביות?

גיא גולדמן: יש נוהל, קריטריונים שפורסמו באינטרנט על איך הוועדה מקבלת החלטה?

עפרה שרון: הוועדה מקבלת החלטה בצורה מקצועית.

עפרה שרון: כל החלטות הוועדה שקופות, מפורסמות.

גיא גולדמן: יש קריטריונים ונוהל, איזה קריטריונים להכרה בספורט כזה?

עפרה שרון: הקריטריונים הם לא להכרה בספורט אלא להגדיר מה התחרות שהיא מקבילה למשחקים, לאליפויות עולם או אליפות אירופה בדרג המקצועי שלה.

עפרה שרון: זה אומר שאם יש ענף שבו לא קראו למשחק הספציפי אליפות עולם, אנחנו אומרים מהי אליפות עולם, למה היא שוות ערך בהתאם לכמות המשתתפים, בהתאם לדרגה המקצועית, בהתאם לסוג הפעילות והתחרות שנעשית, לדרישות המקצועיות, ואז היחידה לספורט הישגי יושבת, דנה, אומרת: אין דבר כזה אליפות עולם בטניס.

עפרה שרון: בוא נבדוק מה המקבילה מבחינת הדרישות המקצועיות ומבחינת מה שנדרש – היא לא רק מקצועית כי היא יכולה להיות מאוד מקצועית, אבל טכנית למשל אם ישתתפו בה הרבה פחות מדינות וכו' אז אף אחד לא יעשה את ההקבלה לאליפות עולם.

עפרה שרון: ההקבלה היא ברמת הסטטוס, וגם פה אני נותנת את המקום לגילי לוסטיג, הוא ישב שנים רבות בוועדות ויכול לפרט מה היו השיקולים המקצועיים כי ישב בראש הוועדה הזאת.

גיא גולדמן: היושב-ראש, יש ענף שגם אין לו אולימפיאדה וגם אין לו אליפות עולם- - -

אלכס קושניר: אבל טניס יש לו אולימפיאדה.

גיא גולדמן: אבל לא קיבלנו עד עכשיו את רשימת הענפים.

ולדימיר בליאק: בטניס יש למשל הגראנד סלאם.

אלכס קושניר: מה עם אופניים?

אלכס קושניר: גילי, בבקשה תתייחס.

גלעד לוסטיג: עפרה הסבירה את זה יפה מאוד, אבל אני רוצה להוסיף כמה נקודות, שתהיו רגועים.

גלעד לוסטיג: לכל הנושא של חלוקת תמריצים יש קריטריונים ברורים, ידועים, נגישים לכולם, שמפורסמים גם בחוברות מודפסות וגם באתרי האינטרנט כמובן.

גלעד לוסטיג: כל ספורטאי, איש מקצוע, איגוד, אגודה, יודעים בדיוק מה הם צריכים לעשות כדי לזכות בפרס ומה קורה אם זוכים במדליה שני ספורטאים, שלושה או קבוצה כמו שהיה לנו בג'ודו במדליית הארד שלהם.

גלעד לוסטיג: הכול כתוב, ידוע, איך מחלקים את זה.

גלעד לוסטיג: למשל, אם יש זוג, כל אחד מקבל 75% מהפרס וכן הלאה.

גלעד לוסטיג: לגבי איך מכירים בתחרויות – עפרה הסבירה את זה מצוין.

גלעד לוסטיג: אין לנו הרבה.

גלעד לוסטיג: גם בטניס, גם באופניים, גם גולף שמופיעים במשחקים האולימפיים הם זהים לכל הענפים.

גלעד לוסטיג: פעמיים היינו קרובים למדליה בטניס – אנשים לא יודעים אבל אנדי ויוני היו גם באתונה וגם בלונדון במקום החמישי, כפסע ממדליה, אבל כשיש בתחרויות היום-יומיות במחזור האולימפי אנחנו מחשיבים להם כמובן תוצאות אליפויות שהן שוות וכידוע הגראנד סלאם בטניס, שיש ארבעה כאלה בשנה, בהחלט יכולים להיות מקבילים לאליפויות עולם.

גלעד לוסטיג: הנושא הוא כמובן דיון מקצועי, רציני, שאתה משווה ומכיר, וגם – גם זה עלה קודם בדיון המוקדם – יש גם תנאי איך אנחנו מכירים בתחרות.

גלעד לוסטיג: בתחרות צריכות להיות לפחות שמונה מדינות שונות.

גלעד לוסטיג: כדי לזכות בתמריץ בענפי הקרב אתה צריך לנצל לפחות שני קרבות על המזרן וכן הלאה.

גלעד לוסטיג: כלומר יש תנאי סף מאוד ברורים כדי שניתן תמריץ על תחרויות- - -

ולדימיר בליאק: למה 8 מדינות ולא 10 ולא 6?

גלעד לוסטיג: שאלה טובה.

גלעד לוסטיג: רצינו להחליט מה זה המינימום לכך שהתחרות תהיה ברמה מספיק טובה כדי שנכיר בה כי היא ראויה לתת תמריץ.

גלעד לוסטיג: אני חושב ששמונה זה נמוך מדי, אבל בגלל השונות הרבה בין הענפים ובמספר המשתתפים בחלק מהענפים הוחלט ללכת על רף שלפחות שמונה מדינות משתתפות בתחרות ואז אתה יכול להכיר בה כתחרות מספיק רצינית כדי לתת את התמריץ.

סימון דוידסון: למשל, היתה אליפות אירופה בשחייה אומנותית ובקבוצתי השתתפו רק ארבע קבוצות, אז גם אם זוכים במדליה זה לא נחשב בתמריצים כי לא היו שמונה מדינות.

אלכס קושניר: היועצת המשפטית של משרד הספורט.

עפרה שרון: לגבי הסוגיה שאם מכניסים אליפויות עולם ואליפויות אירופה ולא יכניסו את האליפויות החלופיות שמוכרות, המשמעות היא שכל הספורטאים יקבלו פטור מתשלום מס על מענקים, ויהיו ענפים למרות שהם משחקים במשחקים האולימפיים רק בגלל שבשם של אליפות העולם שלהם לא קוראים אליפות עולם כפי שרשומה ממש בצמד המילים האלה אלא רק מקבילה - הם ישלמו.

עפרה שרון: כלומר כל הספורטאים האחרים, הקולגות שלהם בענפים אחרים יהיו פטורים מס.

עפרה שרון: מדובר במעט ענפים אבל תבינו את המשמעות של ספורטאי.

אלכס קושניר: כמה ענפים כאלה יש היום שאושרו על-ידי היחידה לספורט הישגי?

עפרה שרון: שניים, טניס וגולף.

עפרה שרון: אבל מחר יכולים להיות עוד.

אלכס קושניר: כל עוד החלטה מתקבלת על-ידי יחידה מקצועית על בסיס קריטריונים ברורים- - -

גיא גולדמן: אבל אין קריטריונים.

אופיר כץ: אמרו שיש.

גיא גולדמן: הם אומרים שהם מקבלים את ההחלטה בצורה מקצועית וחזקה שאכן כך קורה.

גיא גולדמן: לא טענתי אחרת.

גיא גולדמן: כל אחד פועל בצורה אמינה לפי מיטב שיקול הדעת שלו.

גיא גולדמן: זה שאין חלילה וחס שיקולים זרים לא אומר שזה בצורה מסודרת עם קריטריונים.

עפרה שרון: סוגית המלגות מחולקת לפי קריטריונים שכתובים מראש ויודעים אותה מראש, כי אם עושים שינויים, והם עושים שינויים לעיתים תכפות – יכול להיות שיהיה שינוי כי פתאום יש דרישה מהארגון הבין-לאומי למשהו אחר אז יעשו שינוי ויעשו התאמות מבחינת הקריטריונים, למשל, אם פתאום קובעים שקריטריון הישג הפך להיות מספר כזה ולא תוצאה כזו, יעדכנו בהתאם.

אלכס קושניר: לא מדברים על מלגות אלא על הפרסים.

עפרה שרון: למה צריך לזכות ובאילו תחרויות ובאילו נקודות ציון צריך להיות - הן מפורסמות כל הזמן על-ידי הארגונים המקצועיים שזה מה שאמרתי, חוברת שיוצאת מהיחידה לספורט הישגי, גם הפאראלימפי וגם האולימפי וגם ארגון אילת.

עפרה שרון: אם צריך לעשות תיקונים, הם נעשים אחרי שעושים דיון מקצועי, מסבירים ומנמקים – למשל, אם זה בגלל דרישה בין-לאומית או דרישה מקצועית אחרת כי הרף עולה וכו' כדי להגיע לתוצאות הטובות ביותר, ואחרי שגם הפרוטוקול הזה קיים, חשוף לציבור ומנומק בכתב, הוא מעודכן בתוך חוברת של קריטריונים שאפשר לתקוף אותה.

עפרה שרון: היא קיימת.

עפרה שרון: היא מפורסמת, היא שקופה לכל הספורטאים ובכלל לענף הספורט.

שלומית ארליך: איפה רשימת הענפים?

שלומית ארליך: מדובר היום בטניס והגולף?

עפרה שרון: נכון, האולימפי.

גיא גולדמן: - - - אני לא מכיר משרד אחר שאישר או שהכיר ומקבל הטבת מס.

אלכס קושניר: לא, הרי ההכרה הזאת על-ידי היחידה לספורט הישגי זה לא רק לצורך קבלת פרס – גם לצורך מלגות ועוד הרבה דברים אחרים.

עפרה שרון: נכון, כולל מלגות קיום שמחלקים עבור הספורטאים עבור ההישגים האלה.

עפרה שרון: המשמעות של זה שספורטאי שלא יגיע לתוצאות האלה או שלא יכירו בתחרות הזאת שלו לא יוכל לקבל בגינם מענק קיום- - -

אלכס קושניר: כלומר לא מקימים פה ועדה שתבחן האם הספורט הזה או התחרות הזאת מזכה בפטור ממס.

אלכס קושניר: זה גוף שקיים ומנגנון שמתקיים.

אלכס קושניר: הנקודה ברורה.

ולדימיר בליאק: מה המינוח הנכון – אליפות עולם או משחקי אליפות עולם?

שלומית ארליך: מה שראיתי בחקיקה קיימת בחוק וינגייט יש אליפות עולם, משחקי עולם, משחקי אליפות אירופה.

ולדימיר בליאק: מה ההבדל בין אליפות אירופה למשחקי אליפות אירופה?

יוסף טייב: אריק כותב – יש תחרויות, יש כמובן משחקי העולם, ויש תחרויות לא מוכרות שכל מיני אנשים קוראים להן אליפויות העולם.

יוסף טייב: הן לא.

אלכס קושניר: לכן יש יחידה לספורט הישגי.

אלכס קושניר: שתחליט מה כן ומה לא.

יוסף טייב: אולי אנחנו בתוך הדיון הזה ניתן להם את הפררוגטיבה לפי הקריטריונים שלהם, שהם יחליטו, כי אם יש כאלה שמשתמשים בתואר הזה או בכינוי הזה- - -

אלכס קושניר: לכן יש יחידה מקצועית.

שלומית ארליך: עפרה, משחקי עולם כפי שמנוסח גם בחוק וינגייט, מה הכוונה?

עפרה שרון: משחקי העולם – זה המקבילה של המשחקים האולימפיים והפאראלימפיים.

עפרה שרון: לגבי אליפויות, אנחנו משתמשים במונחים אליפות אירופה ואליפות עולם.

עפרה שרון: אין לנו משחקי אליפות עולם, אין לזה גם משמעות כי ההגדרה היא אליפות.

עפרה שרון: לפעמים אנחנו עושים שימוש במונח תחרות בין-לאומית או תחרות דרג א', והיא המקבילה של אליפות אירופה, אליפות עולם.

עפרה שרון: משחקי אליפות זה טעות שנפלה בנוסח כשפורסם חוק מכון וינגייט.

עפרה שרון: זה צריך להיות אליפות אירופה.

עפרה שרון: לכן אין צורך להשתמש במילה תחרות אליפות אירופה.

שלומית ארליך: כשאנחנו מדברים בנוסח על אליפות עולם, אליפות אירופה ומשחקי העולם, אלה תחרויות שידוע וברור מה הן?

שלומית ארליך: יש פרסום שלהן.

עפרה שרון: משחקי העולם – זה כמו להגיד המשחקים האולימפיים, פשוט לענפים לא אולימפיים.

עפרה שרון: אין פה עניין של יכול להיות בלבול או להכיר פתאום במשחקים אחרים, זה לא קורה.

עפרה שרון: כפי שאמרתי, אלה משחקים שקורים אחת לארבע שנים עבור הענפים שאינם אולימפיים.

עפרה שרון: זה בצורה חד-משמעית מאוד ברור מה זה משחקי העולם.

עפרה שרון: אליפות עולם ואליפות אירופה צריכות להיות מוכרות על-ידי הארגונים הבין-לאומיים.

עפרה שרון: הם מגדירים מה זה אליפות עולם.

עפרה שרון: הם קובעים אותם, מפרסמים אותם במסגרת התוכניות שלהם לאותה שנה, מהם אליפויות אירופה ואליפויות עולם.

עפרה שרון: יש שוני.

עפרה שרון: יש ענפים שיש להם יותר מאליפות אחת, ויש ענפים שבהם מתקיימת אליפות אחת לשנתיים, יש כאלה שמתקיימת כל שנה.

עפרה שרון: יש שוני ביניהם אבל יש אליפות עולם ויש אליפות אירופה, והארגונים הבין-לאומיים הם אלה שמכירים בהם, להבדיל מאליפות ישראל, שזה משהו שנמצא פה בארץ ועל זה אף אחד לא דיבר.

אלכס קושניר: אני רוצה להמשיך עם הנוסח.

אלכס קושניר: בבקשה.

שלומית ארליך: אליפות מוכרת – אמרנו: במסגרת המשחקים האולימפיים, המשחקים הפאראלימפיים, משחקי העולם, אליפות עולם, אליפות אירופה או אליפות מוכרת – אנחנו משאירים?

אלכס קושניר: כן.

שלומית ארליך: לפי העניין.

שלומית ארליך: בעד זכייה בתחרות כאמור.

שלומית ארליך: לעניין פסקה זו אליפות מוכרת אליפות חלופית שהוכרה על-ידי משרד התרבות והספורט בהתייעצות עם היחידה לספורט הישגי או תחרותי.

שלומית ארליך: גם כאן עפרה, היחידה לספורט תחרותי או הישגי כך היא מוגדרת?

עפרה שרון: כן.

עפרה שרון: הייתי רושמת: לפי העניין, כי בענפים אולימפיים זה היחידה לספורט הישגי, ובענפים שאינם אולימפיים זה היחידה לספורט תחרותי.

שלומית ארליך: בסדר.

שלומית ארליך: 2.

שלומית ארליך: תחילה ותחולה.

שלומית ארליך: תחילתו של חוק זה ביום י"ז בטבת התשפ"א, 1 בינואר 2021, והוא יחול לעניין הכנסה שהתקבלה בגין זכייה בתחרות כאמור בסעיף 9.31 לפקודת מס הכנסה כנוסחו בחוק זה, שהתקיימה מאותו מועד ואילך.

שלומית ארליך: המשמעות היא שהתחילה תהיה 1.1.21, התחילה היא רטרואקטיבית, וזה יחול לגבי כל הכנסה שהתקבלה בגין זכייה שהיתה לפי כל מה שהגדרנו פה.

עפרה שרון: למשל, לינוי אשראם שקיבלה מדליית זהב בהתעמלות וקיבלה מענק על הזכייה שלה במקום הראשון והיתה צריכה לשלם את המס – המענק שלה לא היה פטור ממס, לכאורה אם החוק נכנס לתוקף רטרואקטיבי, היא תהיה פטורה מאותו מס ששילמה.

עפרה שרון: איך יישומית יעשו את זה - זאת שאלה שרשות המיסים אולי תענה עליה, אבל זו המהות.

עפרה שרון: אם- - - זכה במדליה אולימפית, היה צריך לשלם מס – השאלה היא שהוא לא יצטרך לשלם.

רון כץ: הם כבר קיבלו את הכסף?

ולדימיר בליאק: רשות המיסים, היא גם יודעת להחזיר.

אופיר כץ: לא לוקח כמובן מאליו שהם יודעים להחזיר כסף.

אלכס קושניר: רשות המיסים יודעת להחזיר כסף.

גיא גולדמן: כן.

ולדימיר בליאק: הם יצטרכו להגיש בקשה להחזר?

גיא גולדמן: מניח שכן.

גיא גולדמן: אף אחד לא יאתר אותם.

אלכס קושניר: זה חמישה אנשים.

אלכס קושניר: אנחנו נעזור לרשות המיסים לאתר אותם.

סימון דוידסון: אז מי שקיבל, יקבל את ההחזר?

אלכס קושניר: כן, מ-1.1.21, שנה אחורה.

אלכס קושניר: בבקשה.

אופיר כץ: קודם כל, שני דברים שאני רוצה שנקבל – את הרשימות שביקשנו, של כל הענפים – מה נכלל, מה לא נכלל.

אופיר כץ: שנדע על מה אנחנו מדברים.

אופיר כץ: יש לי עוד בקשה למשרד התרבות והספורט ולוועד האולימפי.

אופיר כץ: אני מאוד מקווה שזה לא יהיה תמריץ להוריד את הסכום שהם מקבלים, כי עכשיו יקבלו עוד 35%.

ולדימיר בליאק: ממש לא.

ולדימיר בליאק: אנחנו חייבים לעקוב אחרי זה.

אופיר כץ: שהסכומים יישארו איך שהם, שלא תחשבו להוריד, כי זה כסף שמגיע להם.

אופיר כץ: אנחנו עושים את זה כדי שיקבלו יותר.

אופיר כץ: אתם רוצים להגדיל – זה בכיף, אבל שלא ייפגע ולא יירד להם.

חנן דנצינגר: לשאלה הראשונה - אתה רוצה את רשימת כל הענפים?

עפרה שרון: שלחנו לוועדה את רשימת כל הענפים האולימפיים ושאינם אולימפיים.

אלכס קושניר: יש את זה.

אלכס קושניר: נעביר לכם.

אופיר כץ: מכיוון שאנחנו מכניסים את זה 21', אם אפשר לקבל את רשימת הספורטאים שזכו באליפויות אירופה, אליפויות עולם גם באולימפיאדה, כל הספורטאים שזכו ב-21' - נשמח לקבל את הרשימה.

אלכס קושניר: חנן, שלחתם את זה ליועצת המשפטית של הוועדה.

אלכס קושניר: תעבירו את זה בבקשה למזכירות הוועדה כדי שזה יוכל להגיע לחברי הכנסת.

אופיר כץ: גם את הרשימה של מי שזכה ב-21', שנדע מי זכה.

חנן דנצינגר: נשלח לכם את כל הרשימה.

אלכס קושניר: אני רוצה להצביע על הנוסח.

עפרה שרון: המשרד גם בשמחה ישלח את רשימת השמות של הספורטאים לשנת 2021 כפי שנתבקש.

שלומית ארליך: בכמה מדובר?

עפרה שרון: אני לא רוצה לומר מהזיכרון.

אלכס קושניר: אנחנו מעלים להצבעה את הנוסח של החוק שכולל בתוכו – כן?

אופיר כץ: הגשתי הסתייגויות.

אופיר כץ: אני רוצה להוריד אותן.

אופיר כץ: הסתייגות דיבור.

אופיר כץ: הסתייגות אחת לכל חבר מימינה, ש"ס, ליכוד וציונות דתית.

אלכס קושניר: חשוב לי לסכם.

אלכס קושניר: קודם כל, הצעת החוק הזו היא ממשלתית אבל הצטרפו אליה הרבה מאוד חברי כנסת – חברי הכנסת יוסי שיין, יריב לוין, אופיר כץ, סימון דוידסון.

אלכס קושניר: הם היו היוזמים של הצעות החוק הפרטיות שמוזגו להצעת חוק אחת.

אלכס קושניר: כרגע אנו מצביעים על נוסח שכולל בתוכו זוכים במקום ראשון, שני ושלישי גם את הזוכים האולימפיים, גם פאראלימפיים, גם ענפים שאינם אולימפיים וגם הזוכים בתחרויות אליפויות אירופה ואליפויות עולם.

אלכס קושניר: אני חושב שזה צעד מאוד חשוב כדי שסוף-סוף מדינת ישראל תוקיר את ההשקעה של אותם אלה שמשקיעים את כל החיים שלהם כדי להגיע להישגים המופלאים האלה, מייצגים את מדינת ישראל, ובסופו של דבר עומדים על הפודיום מתחת לדגל מדינת ישראל בצבעי כחול לבן וזה הדבר הקטן שאנו יכולים לעשות עבורם.

אלכס קושניר: אני מאוד מקווה שההצבעה תהיה פה אחד – לא רק פה אלא גם במליאה, ונעביר את החוק הזה בקריאה שנייה ושלישית מהר ככל הניתן.

יוסף טייב: זו בשורה גדולה לכל אלה שעושים כבוד גדול למדינה, לכן זו התחלה נהדרת בספורט ונעשה זאת בתחומים נוספים.

אלכס קושניר: אם כך הצעת חוק לתיקון פקודת מס הכנסה- - -

שלומית ארליך: יש פה עוד עניין מבחינת – מדובר בבוגרים או לא בבוגרים?

עפרה שרון: לדעתי היה ברור לכולם שמדובר בבוגרים שאף אחד לא נתן את הדעת שיש גם עבור לא בוגרים.

עפרה שרון: משחקים אולימפיים ברור שקל לנו במשחקי עולם, אבל יש אליפויות לנוער.

שלומית ארליך: השאלה אם זה משהו שאנחנו צריכים להבהיר אותו ברמת הנוסח.

עפרה שרון: אחרת המשמעות של הנוסח שיש לך אליפויות אירופה ועולם שתיתני גם לא לבוגרים, ואף אחד לא כיוון לשם.

שלומית ארליך: זה ברור מהנוסח?

עפרה שרון: צריך לעשות הבחנה כי משחקים אולימפיים, פאראלימפיים ומשחקי העולם זה ברור, אבל ברגע שהוספנו אליפויות עולם ואליפויות אירופה ואליפות מוכרת, בשלושת אלה צריך לחדד שמדובר רק על בוגרים, כי בהם יש גם אליפויות נוער ואף אחד לא התכוון לפתוח, בטח לא בממשלתית, את המענקים גם בסוגיה הזו.

שלומית ארליך: איך את מציעה לחדד את זה בנוסח?

עפרה שרון: אולי: אליפויות עולם, אליפויות אירופה או אליפות מוכרת לפי העניין לבוגרים בעד זכייה של בוגר.

עפרה שרון: אחשוב על נוסח.

יוסף טייב: זה לא של בוגר.

יוסף טייב: יש רבים מהזוכים שהם בני 12, 14.

יוסף טייב: לכן המונח- - -

עפרה שרון: יש כאלה שנמצאים והם על הקצה.

עפרה שרון: יכולים להיות בני 17 שיתחרו בבוגרים אבל לא בני 12.

עפרה שרון: הכוונה היא בכל מקרה שהאליפות עצמה היא אליפות בוגרים.

אלכס קושניר: צריך לומר שהתחרות היא לבוגרים.

שלומית ארליך: כשאתם קוראים את חוק מכון וינגייט ששם יש הגדרה של תחרות בין-לאומית רשמית וכתוב בה במפורש שתחרות בין-לאומית רשמית היא אחת מאלה – משחקים אולימפיים, פאראולימפיים, אליפות עולם, משחקי עולם, משחקי אליפות אירופה, אליפות שחמט או תחרות בין-לאומית וכו'- - -

עפרה שרון: שם זה לא רק בוגרים.

שלומית ארליך: יש מקום אחר בחקיקה שיש הבחנה בין בוגרים לצעירים או התייחסות לזה?

עפרה שרון: לא, יש את זה רק במבחני תמיכה, ואז אנחנו עושים את זה בקטגוריה נפרדת - משחקים אולימפיים, משחקי עולם, משחקים פאראלימפיים, ובקטגוריה נפרדת אנחנו עושים אליפויות אירופה ועולם לבוגרים.

עפרה שרון: אפשר לרשום: וכן, אחרי המשחקים הפאראלימפיים ואז יש לך משחקי העולם, ואז אולי נעשה פה: וכן עבור אליפויות עולם ואליפויות אירופה או אליפות מוכרת לפי העניין לבוגרים בעד זכייה בתחרות כאמור, כדי שיהיה ברור שאף אחד לא מדבר על זה – במשחקים אולימפיים אין צורך לומר בוגרים.

עפרה שרון: כשאנחנו מדברים על אליפויות כן חשוב לומר בוגרים, לכן הייתי עושה את ההבחנה.

עפרה שרון: כלומר אחרי משחקים פאראלימפיים ומשחקי העולם, הייתי רושמת: וכן עבור אליפויות עולם, אליפויות אירופה או אליפות מוכרת לפי העניין לבוגרים בעד זכייה בתחרות כאמור ואז ברור שיש הבחנה.

עפרה שרון: ב"וכן" את עושה את ההבחנה בין משחקי העולם והמשחקים האולימפיים והפאראלימפיים לבין היתר, ששם את מחדדת שזה רק לבוגרים.

עפרה שרון: אחרת הפתח פה מטורף וזו לא היתה הכוונה.

אלכס קושניר: אחרי החידוד הזה נעלה את הצעת החוק לתיקון פקודת מס הכנסה (מס' 259) (פטור ממס על מענק לזוכה בתחרות במסגרת המשחקים האולימפיים או הפאראלימפיים).

שלומית ארליך: השם יהפוך להיות הצעת חוק לתיקון פקודת מס הכנסה (מס' 259), התשפ"ב-2021.

אלכס קושניר: מי בעד?

אלכס קושניר: מי נגד?

אלכס קושניר: הצבעה בעד – פה אחד אושר.

אלכס קושניר: הצעת החוק התקבלה פה אחד בוועדה, והיא מוכנה לשולחן הכנסת לקראת קריאה שנייה ושלישית.

סימון דוידסון: אפשר מילה?

סימון דוידסון: בתחילת הדיון הזה הסברתי על המצוקה הגדולה במשך המון שנים של הספורט הישראלי שזה התקציב.

סימון דוידסון: זה אחד הדברים שיש קונצנזוס בכנסת ישראל.

סימון דוידסון: כולם אוהבים ספורט, כולם רוצים שהילדים שלנו יעסקו בספורט.

סימון דוידסון: רוצים שגם בחברה הערבית יעסקו בספורט, בפריפריה.

סימון דוידסון: רוצים שיהיו מתקנים לילדים ששלנו.

סימון דוידסון: אני מבקש מהאנשים החשובים בוועדת הכספים בראשות אלכס קושניר – אני יודע שאתה מאוד אוהב ספורט, והיית ספורטאי בעצמך - הנושא של תקציב המדינה והתקציב שהולך לספורטאים הוא בדיחה עצובה.

סימון דוידסון: רק 260 מיליון שקל מגיעים בסוף לאגודות ואיגודים.

סימון דוידסון: זה סכום מביך.

סימון דוידסון: עליכם בתקציב הבא ביחד עם דחיפה של חברי הכנסת להגדיל משמעותית את התקציב למען הספורט הישראלי.

סימון דוידסון: אני מבקש ומודה לכולם על הרצון גם קואליציה וגם אופוזיציה, לעזור לספורטאים ולהקל עליהם את הנושא.

יוסף טייב: תודה ליושב-הראש, שלקח את הפיקוד על כל הדבר הזה וגם הרחיב.

יוסף טייב: כולנו רוצים להרחיב לספורטאים ולאלופי עולם, שמביאים כבוד, יוצרים תרבות חדשה ברמה הזאת ונותנים עידוד לתופעה שהיא כל כך חשובה בחברה הישראלית, וזה איתות למצוינות בחברה הישראלית, ואנחנו שמחים שההחלטה הזאת מתקבלת עם כל הגורמים בבית.

אלכס קושניר: תודה רבה.

אלכס קושניר: אימאן.

אימאן ח'טיב יאסין: אני מבקשת שתהיה קצת הוגנות גם פה.

אימאן ח'טיב יאסין: יושבים פה חברים – אני מדברת בשמי, שמלכתחילה רציתי לדבר ולהעלות את הסוגיה של החברה הערבית, ויש לי גם ראייה לדברים אחרים בנושא הזה שגם צריך לתת להם ולא רק לבוגרים, ולא מתאפשר פשוט מאוד בסוף הדיון.

אימאן ח'טיב יאסין: בסופו של דבר אני מברכת על המהלך, מקווה ומצפה שאנחנו ניקח בחשבון גם את האחרים, כי מי שמגיע לאליפות עובר ומשקיע רבות במשך החיים וההורים שלו משקיעים רבות, לכן יש להתחשב גם בנקודה הזאת.

שלומית ארליך: רק ביקשתי מעופרה להבהיר, לגבי ההבחנה בין הצעירים לבוגרים.

אלכס קושניר: שנייה.

אלכס קושניר: חבר הכנסת בליאק.

ולדימיר בליאק: תודה, אדוני.

ולדימיר בליאק: אני רוצה להודות גם לך ולכל חברי הכנסת שתמכו בהצעה החשובה הזאת.

ולדימיר בליאק: סוף-סוף בכנסת הזאת יש מחויבות גדולה לנושא של הספורט הישראלי, ואני בטוח שגם בתקציב הבא נביא בשורה – אני מסכים איתך סימון, נעבוד על זה ונביא בשורה גדולה.

אלכס קושניר: אופיר כץ.

אופיר כץ: אדוני היושב-ראש, אני רוצה לברך אותך על קידום הנושא מרגע שעבר במליאה בצורה מקצועית, עניינית.

אופיר כץ: הקשבת גם לנו חברי הכנסת, והכנסנו שינויים שלא היו במקור, גם בחוק שלי, גם בזה הממשלתי.

אופיר כץ: שמענו את הגופים המעורבים ורלוונטיים והכנסנו את השינויים שעושים דבר וטוב ונכון למען הספורטאים בישראל.

אופיר כץ: כפי שאמרתי בדיון הראשון, כולנו גאים שאנו רואים את דגל ישראל ושומעים את ההמנון, לאלה שמביאים לנו את המקום הראשון – זה מצד אחד.

אופיר כץ: מצד שני, עד עכשיו היינו לוקחים להם כסף שעבדו עליו במשך שנים, השקיעו ממרצם, מכספם, ולצערי יש אלה שאין להם האפשרות ונושרים באמצע.

אופיר כץ: אנחנו עושים סוף לדבר הזה.

אופיר כץ: אז ביחד עם זה שאנחנו גאים בהם ושמחים על זה שהם מייצגים את מדינת ישראל בכבוד רב, אנחנו אומרים להם: הפרס שאתם מקבלים בזכות ההשקעה, בזכות ההתמדה, בזכות הכבוד שאתם עושים למדינת ישראל, אנחנו מפסיקים לקחת מהיד השנייה, והפרס שתקבלו יהיה שלכם ורק שלכם כי זה מגיע לכם.

אופיר כץ: תודה לכל חברי הכנסת שהיו שותפים.

יוסף טייב: גם תודה לשר האוצר שהעלה את זה לממשלת ישראל, הביא את ההצעה הזאת כהצעה ממשלתית וראוי לכל השבח שקידם את זה כהצעה ממשלתית, תודה רבה לשר האוצר אביגדור ליברמן בעסק הזה.

אלכס קושניר: נכון.

אלכס קושניר: מבטיחים ועושים.

אלכס קושניר: שלומית.

שלומית ארליך: ההערה של ההבחנה בין הצעירים לבוגרים עלתה ממשרד התרבות והספורט.

שלומית ארליך: ביקשתי מעפרה להתייחס ולהסביר למה נדרשת ההבחנה הזאת.

עפרה שרון: ספורטאים בוגרים הם ספורטאים שכל יום זה מה שהם עוסקים, הם עוסקים רק בעולם הספורט.

עפרה שרון: הם מתקיימים ממלגות קיום.

עפרה שרון: אין להם זמן לעסוק בעבודה אחרת.

עפרה שרון: הם מתקיימים אך ורק מהפעילות שלהם בספורט.

עפרה שרון: היום חלק מהם, למשל אם מדברים על ענפים אישיים, זה לא אנשים שמקבלים שכר מבעלים.

עפרה שרון: זה לא כמו בקבוצת כדורגל שהשחקנים מקבלים שם שכר.

עפרה שרון: הם חיים ממלגות הקיום ובמקרה הטוב מספונסרים שיש להם.

עפרה שרון: לכן כשקיבלנו לפטור אותם כשהם כבר מגיעים למקום שנמצאים על הפודיום, במקומות הגבוהים ביותר, לתת להם את המענק במלואו להבדיל מנוער שזה לא המצב שלהם – הם נמצאים בתחום הלמידה, הם לא מתפרנסים מכך.

עפרה שרון: נכון שהם צריכים לקבל תמיכה מקצועית וכלכלית, ולכן יש לנו מבחני תמיכה ואנחנו תומכים, וגם מלגות בגילאים מסוימים יש מלגות אבל זה לא מלגת קיום.

עפרה שרון: זה מלגת סיוע.

עפרה שרון: זה כדי להקל על ההורים.

עפרה שרון: זה לא אותה פוזיציה, כשאתה מדבר על מענק של ספורטאי שזה כל עיסוקו, מהבוקר עד הערב הוא חי ונושם את הספורט ואין לו יכולת לממן עצמו משום מקור אחר.

אלכס קושניר: תודה רבה, הישיבה נעולה.